कभी खींचे गाल, तो कभी प्यार से मारा मुक्का, फैंस को पसंद आई एक्स गर्लफ्रेंड संग बॉन्डिंग
Salman Khan And His Ex Girlfriend Sangeeta Bijlani, eid Party's Video Goes Viral. सलमान खान को ईद पार्टी में उनकी एक्स- गर्लफ्रेंड संगीता बिजलानी के साथ स्पॉट किया गया, जिसका एक वीडियो सामने आया है
सलमान खान को ईद पार्टी में उनकी एक्स- गर्लफ्रेंड संगीता बिजलानी के साथ स्पॉट किया गया, इसी दौरान एक वीडियो सामने आया है, जिसमें भाईजान संगीता बिजलानी के साथ मस्ती करते हुए दिखाई दे रहे हैं। वीडियो में संगीता कहीं सलमान के गाल पर पंच मारती हैं तो कभी मजाक में उन्हें कंधे पर मारती हुई दिखाई दीं।
दोनों की केमिस्ट्री ने खींचा सबका ध्यान
वीडियो में दोनों काफी खुश लग रहे हैं। ऐसा लग रहा है की सलमान, संगीता की टांग खिंचाई कर रहे हैं। दोनों का ये वीडियो देख फैंस काफी खुश हुए। वीडियो पर एक यूजर ने लिखा, ‘भाई और संगीता की जोड़ी कितनी प्यारी लग रही है।’ दूसरे यूजर ने लिखा, 'बस संगीता के साथ ही खुश नजर आते हैं सलमान। कर लो इसी से शादी'। तो वहीं तीसरे यूजर ने लिखा, 'यही वजह है कि उन्होंने कभी शादी नहीं की'।
10 साल तक एक दूसरे को किया डेट 
बता दें, सलमान खान और संगीता बिजलानी एक समय में बी टाउन के सबसे फेवरेट कपल माने जाते थे रिपोर्ट्स की माने तो इन दोनों को रिश्ता करीब 10 साल तक चला था। यहां तक कि सलमान ने फिल्ममेकर करण जौहर के शो में इस बात को कबूला था कि संगीता बिजलानी के साथ उनकी शादी होने वाली थी, जिसके लिए शादी के कार्ड तक भी छप गए थे। लेकिन सलमान और सोमी की बढ़ती नजदीकी की वजह से सलमान और संगीता का ब्रेकअप हुआ था। हालांकि इसके बाद भी सलमान और संगीता आज भी काफी अच्छा बॉन्ड शेयर करते हैं।